**“EDOZEINEK ERABILTZEKO JARDUERA BEREZI”KO LIZENTZIAK EMATEKO PROZEDURA AGINDUKO DUEN BALDINTZA JURIDIKO-EKONOMIKO-ADMINISTRATIBOEN AGIRIA; LIZENTZIA HORIEK GAITZEN DUTE BIDE PUBLIKOAN (GARIBAI-KONTZEZINO ALDEAN) JARTZEA KALEKO SALTOKIAK SANTAMASETAN.**

***1.- Lehiaketaren helburua:***

Arrasateko Udalak administrazio prozedura deitu du “edozeinek erabiltzeko jarduera berezi”ko lizentziak emateko; lizentzia horiek gaitzen dute bide publikoan (Garibai-Kontzezino aldean) jartzea kaleko saltokiak santamasetan, honekin batera doan planoan jasotzen den kokalekuaren arabera.

Salmenta jarduera egin daiteke 2017/12/22an (egun osoan), betiere indarrean dagoen aplikatu beharreko araudiak edo udal agintariek ezarri ditzaketen ordutegiak mugatuta.

Postuen montaia 2017-12-21ean arratsaldeko 18:00etatik aurrera egin beharko da.

***2.- Lizentzien ezaugarriak:***

(3 m x 1 m) 3 metro linealeko espazioak erabiltzeko lizentziak emango ditugu. Gehienez ere pertsona bati emango diogu lizentzia, elkarren segidako 3 m-ko 3 espazio erabiltzeko, eta 149 izango dira Udalak emango dituen 3 m-ko espazioak.

***3.- Lehiatzaileak:***

Parte hartu ahal izango dute lehiaketan, jarduteko gaitasun osoa duten eta indarrean dagoen legerian aurreikusitako bateraezintasun edo ezintasun kasuetako batean agertzen ez diren pertsona natural edo juridikoek

Prozeduran ezingo dute parte hartu kalez-kaleko jarduerari lotuta Arrasateko Udalarekin sorrak dituzten pertsona natural edo juridikoak.

***4.- Lizentzien epea.***

Lizentziak erabiltzeko epea 2017/12/22an izango da (egun osoan).

***5.- Lizentziak emateko prozedura:***

Toki Erakundeen Ondasunen Erregelamenduko 77. artikuluan xedatutakoaren arabera, 1372/1986 Errege Dekretua, jabetza publikoko ondasunen “edozeinek erabiltzeko jarduera berezia”ri dagokionez, lizentziak emango dira zozketa eginez.

Kontuan hartuko dira bakarrik 2017-10-06 eta 2017-11-06 artean (biak barne) aurkeztu diren eskabideak.

Udalak, aurkeztutako agirien arabera eta kontuan izanik zertarako den salmenta, automatikoki erabaki dezake ez sartzea zozketan, haren iritziz, behar den dokumentazioa betetzen ez duten eskabideak.

Udal idazkariaren aurrean zozketa egingo da eskabideak aurkezteko epea bukatu eta hurrengo Obra, Zerbitzu, Mantentze eta Auzoetako batzordean, baina egintza ez da izango JENDE AURREKOA.

Zozketa egin eta hortik aterako dira lizentzietako titularrak. Izenak, atera ahala lizentziak emango dira. Hortaz, ateratzen den lehenak 1 zk.a duen lizentzia izango du, eta agiri honi lotuta doan planoan 1 zenbakiarekin izendaturiko tokia izango du.

Zozketaren emaitza argitaratuko dugu iragarki taulan eta Udalaren web orrian.

Behin-behineko titularren argitarapena egin ondoren, horiek 10 eguneko epean hurrengo dokumentazioa aurkeztu beharko dute:

1. Kalea erabiltzeagatik ordainduriko tasaren ziurtagiria.
2. NAren fotokopia.
3. Gizarte Segurantzako alta.
4. Alta egitea Jarduera Ekonomikoen gaineko Zergan.
5. Elikagaiak saltzeko, elikagaien manipulatzaileen agiria.
6. Salgaiaren arabera legez eskatu daitezkeen agiriak.
7. Jarduera horretan lanean dabiltzan pertsonak izanez gero, horien agiriak ekarri beharko dituzte, eta lan harremana demostratuko dute.
8. Atzerritarrei dagokienez, da­goz­kien egoit­za- eta lan-baimenak lortu izana egiaztatzen duten agiriak, edota egoitza izateko eta lan egiteko gaitasu­na ema­ten dien beste edozein agiri.

Aipatutako epean dokumentazioa ez bada aurkezten behin-behineko titularrak prozeduratik kanpo geratuko dira, eta behin-behineko titular berriak zozketan hurrengoak geraturikoak izango dira. Hauek 5 eguneko epe batean aipaturiko dokumentazioa aurkeztu beharko dute.

Azkenean behin-betiko titularren zerrenda argitaratuko da.

Prozedura honetan eman ezean lizentzia kopuru handiena, horiek zuzenean eman ahal izango dira, agiri honetan jasotzen diren baldintzetan.

***6.- Eskabideak aurkeztea:***

Eskabideak egiteko dokumentazioa BAZen eta Udal Web orrian izango da.

Prozedura honetan parte hartzeko, ezinbesteko baldintza da aurkeztea 2017-10-06 eta 2017-11-06 artean (biak barne), BAZen edo legez balio duen beste edozein eratan, eskabide bat (I. eranskina). Aipatutako fetxak igaro ondoren, posible izango da eskabideak aurkeztea, eta hauek zerrendetan sartuko dira hasierako zozketarako aurkezturiko eskabideen ondoren.

Aurkeztu den dokumentazioan akats materialik ikusiz gero Mahaiak, hala iritziz gero, hiru astegun baino luzeagoa ez den epea eman ahal izango du, akatsa zuzendu dezan lizitatzaileak.

***7.- Prezioak:***

Lizentzien titularrek ordaindu behar dizkiote Arrasateko Udalari Udaleko 2017ko Ordenantza Fiskaletan jasotako prezioak.

1. Santamas egunerako ..15,70 €/m².

***8.- Lizentzien titularren betebeharrak.***

1. Indarrean dagoen aplikatu beharreko araudiak ezarritako orduak errespetatzea.
2. Udalak egun horietarako finkatu dituen tasak ordaintzea.
3. Erabiltzen den gunearen ingurua garbitzea, jarduera bukatutakoan.
4. Jarduera betetzea, energia elektrikoa produzitzeko ekipo autonomoak ez erabiltzea, eta erabili behar ditu zaratarik sortzen ez duten sistemak.
5. Kaleko saltokia kentzea 2017/12/23ko 9:00ak baino lehen.
6. Jarduera egitea musikarik erabili barik.
7. Elikagaiak direnean, osasun erregistroa duten produktuak baino ez eskaintzea saltzeko.
8. Ikusteko moduan edukitzea uneoro lizentzia baimenduna, bai eta tasak ordaindu izanaren frogagiria ere. Agiria BAZ Zerbitzuan jaso beharko da (abenduak 21 egun osoz, 8:30/19:00 ordutegian), eta 22an goizean (8:30/14:00), agiri gabe ezingo da saltokia ipini.
9. Lan harremanen, gizarte segurantzaren eta laneko segurtasun eta higienearen gaietan indarrean dauden xedapen guztietan ezarritakoa betetzea, eta Arrasateko Udala erantzukizunetik libre geratuko da, kontratistak baldintzaren bat betetzen ez badu.
10. Beste batzuei sortutako kalte guztiei erantzun eta kalteak ordaintzea, lizentzia erabiltzearen ondorioz, bai eta obligazioak ez betetzearen ondorioz sortutakoak ere.

***10.- Arau-hausteak eta santzioak.***

Lizentziaren titularrak behin eta berriro hautsiz gero arauak, agiri honi buruz edo udaltzainen jarraibideei buruz, automatikoki galdu dezake lizentzia, eta legez indarrean dauden beste neurri batzuk hartu daitezke haren aurka.

Arrasate 2017ko irailaren 25ean

ALKATEA

 María Ubarretxena Cid